క్రొయేషియా భౌగోళికస్థితి కారణంగా నాలుగు వేర్వేరు సాంస్కృతుల మిశ్రితరూపాన్ని కలిగి ఉంది. ఇది పాశ్చాత్య సంస్కృతి, తూర్పు సంస్కృతులు సంగమించే కూడలలో పశ్చిమ రోమన్ సామ్రాజ్యం , బైజాంటైన్ సామ్రాజ్యం, మిట్టెలియురోపా, మధ్యధరా సంస్కృతులతో ప్రభితమై ఉంది. 19 వ శతాబ్దంలో ఇలరియన్ ఉద్యమం క్రొయేషియన్ భాష విమోచనకు కీలకమై కళ, సంస్కృతుల రంగాల్లో అపూర్వమైన పరిణామాలు చోటుచేసుకుని అనేక చారిత్రక మార్పులకు దారితీసింది.

సంస్కృతి మంత్రిత్వశాఖ దేశం సాంస్కృతిక , సహజ వారసత్వాన్ని కాపాడుతూ అభివృద్ధిని పర్యవేక్షిస్తుంది. స్థానిక ప్రభుత్వ స్థాయిలో సాంస్కృతిక అభివృద్ధికి మద్దతు ఇవ్వడానికి చర్యలు తీసుకుంటుంది. క్రొయేషియాలోని పదిప్రాంతాలు యునెస్కో ప్రపంచ వారసత్వ సంపద జాబితాలో ఉన్నాయి. దేశం అసమానమైన సంస్కృతితో సుసంపన్నమై ఉంది. క్రొయేషియా 15 అపూర్వమైన సాంస్కృతిక కళాఖండాలు స్వంతం చేసుకుని ప్రపంచంలో నాలుగో స్థానంలో ఉంది. ప్రపంచ సాంస్కృతికి క్రొయేషియా పరిచయం చేసిన " నెక్ టై " 17 వ శతాబ్దంలో క్రొయేషియన్ కిరాయి సైనికులు ఫ్రాంసులో ఉన్నప్పుడు మొదటిసారిగా ధరించారు.
క్రొవేషియాలో ఉన్న 91 ప్రొఫెషనల్ థియేటర్లు, 29 ప్రొఫెషనల్ చిల్డ్రన్స్ థియేటర్లు, 56 ఔత్సాహిక థియేటర్లను వార్షికంగా 1.69 మిలియన్ ప్రేక్షకులు సందర్శిస్తున్నారు. ప్రొఫెషనల్ థియేటర్లలో 1,195 కళాకారులు ఉన్నారు. దేశంలో 47 ప్రొఫెషినల్ ఆర్కెస్ట్రా బృందాలు, గాయకులు ఉన్నారు. సంగీతకళాకారులు వార్షికంగా 317 వేల మందికి సంగీతవినోదం అందిస్తున్నారు. 156 సినిమాప్రదర్శన శాలలు 4.532 మిలియన్ల కంటే అధికమైన ప్రేక్షకులను ఆకర్షిస్తున్నాయి. క్రొయేషియాలో 222 మ్యూజియాలు ఉన్నాయి. వీటిని 2016 నాటికి 2.7 మిలియన్ల ప్రజలు సందర్శించారు. దేశంలో 1,781 గ్రంథాలయాలు ఉన్నాయి. వీటిలో 26.1 మిలియన్ పుస్తకాలు ఉన్నాయి. వీటిలో 19 ప్రభుత్వ గ్రంథాలయాలు ఉన్నాయి.

2010 లో 7,348 పుస్తకాలు, బ్రోచర్లు ప్రచురించ బడ్డాయి. 2,676 మ్యాగజైన్లు, 267 వార్తాపత్రికలు ప్రచురించబడ్డాయి. దేశంలో 135 రేడియో స్టేషన్లు, 25 టి.వి. స్టేషన్లు ఉన్నాయి. గత ఐదు సంవత్సరాల్లో క్రొవేషియాలో చిత్ర నిర్మాతలు 5 చలన చిత్రాలను, 10 - 51 లఘు చిత్రాలను ఉత్పత్తి చేసింది. అదనంగా 76 నుండి 112 టీవీ చిత్రాలు చిత్రీకరించబడ్డాయి. 2009 నాటికి 784 ఔత్సాహిక సాంస్కృతిక, కళాత్మక సంఘాలు ఉన్నాయి. సంవత్సరానికి 10 వేల సాంస్కృతిక, విద్యా, కళాత్మక ఉత్సవాలు నిర్వహించబడుతూ ఉన్నాయి. ఈ పుస్తక ప్రచురణ మార్కెట్టును పలువురు ప్రధాన ప్రచురణకర్తలు ఆధిపత్యం చేస్తున్నారు. జాగ్రెబ్ ఫెయిర్ వద్ద వార్షికంగా నిర్వహించబడుతున్న " " ఇంటెర్లిబర్ ప్రదర్శన " ప్రచురణారంగంలో ప్రధాన ఆకర్షణగా మారింది.

" హ్యూమన్ డెవలప్మెంట్ ఇండెక్సు " క్రొయేషియా అత్యధిక స్థాయి మానవాభివృద్ధిని స్థాపించినట్లు వర్గీకరించింది. మహిళలు, పురుషుల మధ్య ఉన్నత స్థాయి సమానత్వం సాధించడం మానవాభివృద్ధి సాధించిన ఘనవిజయాలలో ఒకటిగా భావించబడుతుంది. ఇది వైకల్య హక్కులను ప్రోత్సహిస్తుంది. స్వలింగ సంపర్కులకు పన్ను తగ్గింపు, పరిమిత దత్తతు హక్కులు కల్పించడ్డాయి. గత దశాబ్దంలో స్వలింగ సంపర్కుల యూనియన్లు క్రమంగా అభివృద్ధి చెందాయి. జూలై 2014 జూలైలో సివిల్ యూనియన్లు నమోదు చేయబడ్డాయి. 2013 డిసెంబరులో క్రొయేషియా రాజ్యాంగ ప్రజాభిప్రాయ సేకరణలో స్త్రీ పురుషుల మధ్య జరిగే వివాహనికి అనుకూలమైన రాజ్యాంగ మార్పులకు మద్దతుగా అధికమైన ప్రజలు ఓటు వేసారు.

ఆహారసంస్కృతి
వాతావరణం
సంస్కృతి
ఆర్ధికం